Foto: Gadgets Now Niderlandiyadagi serverlardan birida Onliner Spambot spam-boti topildi, u 700 mln elektron pochta manzili va ularga maxfiy so‘zlarni birlashtirgan bazaga ega. Bu haqda International Business Times xabar bermoqda. Axborot xavfsizligi bo‘yicha mutaxassis Troy Xantning fikricha, bu tarixdagi eng yirik ma’lumot sizib chiqishidir. «Ko‘lamni tushunish uchun, tasavvur qilib ko‘ring, bu Yevropada yashovchi barcha erkaklar, ayollar va bolalarning elektron qutilaridir», - deya ma’lum qildi Xant. Ekspertlar pochtada tegishli ma’lumotlar bor ekanini Have I been Pwned saytida tekshirib ko‘rish va ijobiy javob bo‘ladigan bo‘lsa, maxfiy so‘zni almashtirishni tavsiya etishgan. Avvalroq Google millionlab smartfonlarni to‘ldirilgan reallik bilan ta’minlashi xabar qilingandi.